# 1 Predmet zákazky

1.1 Predmetom zákazky je dodanie dvoch nových pyrotechnických delaboračných zariadení určených na bezpečné rozoberanie munície a rúrových bômb, podľa špecifikácie uvedenej v tabuľke č. 1 Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Kriminalistický a expertízny ústav Policajného zboru, Sklabinská ul. č. 1, Bratislava,

- konfigurácia a inštalácia na mieste plnenia, ako aj overenie a preukázanie plnej funkčnosti,

- odovzdanie technickej dokumentácie a záručných listov,

- zaškolenie zamestnancov verejného obstarávateľa na obsluhu,

- poskytovanie záručného servisu.

1.2 Technické parametre, funkcionality, resp. vlastnosti požadovaného predmetu zákazky uvedené v tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Súčasťou tovaru musí byť technická dokumentácia, obsahujúca najmä technický popis, návod na obsluhu. Technická dokumentácia je vyhotovená v slovenskom alebo v českom jazyku.

1.4 Tovar musí byť nový, nepoužívaný, nepoškodený. Tovar nesmie byť recyklovaný, repasovaný, renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných chýb, dodaný v kompletnom stave. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

**Tabuľka č. 1 Technická špecifikácia predmetu zákazky**

|  |  |
| --- | --- |
| Diaľkovo ovládané delaboračné zariadenie | |
| Množstvo: 2 ks | |
| **Požadované funkcionality, technická  špecifikácia a parametre** | **Uchádzač uvedie skutočnú špecifikáciu dodávaného tovaru - vlastný návrh plnenia** |
| Delaboračné zariadenie určené na bezpečné rozoberanie munície a rúrových bômb.  Zariadenie na dekompletizáciu munície so schopnosťou odskrutkovania a vytiahnutia jednotlivých muničných elementov. |  |
| Súčasťou zariadenia musí byť krytý prívesný vozík kategórie O1 alebo O2 s príslušenstvom pre naloženie, vyloženie a upevnenie zariadenia vrátane nájazdov. |  |
| Zariadenie musí pozostávať z tuhého rámu s možnosťou práce vo vodorovnej a šikmej polohe minimálne pod uhlom 45 °. |  |
| Rám stroja musí byť vybavený kolieskami a pevnými rukoväťami pre manipuláciu. |  |
| Maximálne rozmery stroja v prepravnej polohe  (D x Š x V) 2100 mm x 1200 mm x 800 mm |  |
| Hmotnosť stroja (bez príslušenstva) max. 210 kg. |  |
| Upínací mechanizmus pre muníciu musí umožniť upevnenie predmetu valcového tvaru priemeru min. od 20 do 220 mm s hmotnosťou min. 150 kg. Konštrukcia upínacieho mechanizmu musí umožniť vloženie predmetu zhora. |  |
| Upínací mechanizmus pre muníciu má umožňovať reguláciu výšky upínaného predmetu tak, aby bola dosiahnuteľná súosovosť predmetu s vretenom. |  |
| Zariadenie musí obsahovať systém pre zameranie súosovosti. |  |
| Pracovná plocha musí mať dĺžku min. 1000 mm s možnosťou posúvania upínacej časti (pracovného stola) v rozsahu min. 500 mm. |  |
| Osový posuv stola má vyvodzovať ťažnú silu min. 15 000 N na vytiahnutie projektilu jednotnej munície. |  |
| Rýchlosť posuvu stola musí byť regulovateľná v rozsahu min. 10 – 100 mm. |  |
| Pracovný stôl musí mať možnosť samovoľného pohybu smerom od rotačnej pohonnej jednotky pri odskrutkovávaní. |  |
| Vreteno pohonnej jednotky pre odskrutkovanie zapaľovača musí byť vybavené štandardným štvorčeľusťovým skľučovadlom priemeru min. 250 mm. |  |
| Skľučovadlo má umožniť upnutie predmetu s priemerom min. 10 - 110 mm pomocou vymeniteľných nadstavcov čeľustí (rovné, šikmé, výkyvné). Krútiaci moment na vretene musí umožniť odskrutkovanie štandardných muničných zapaľovačov s pravým aj ľavým závitom. |  |
| Vreteno musí byť schopné vyvinúť trvalý krútiaci moment minimálne 1500 Nm a špičkový krátkodobý krútiaci moment min. 2000 Nm. |  |
| Vreteno musí mať plynulo nastaviteľné otáčky v rozsahu min. 3 – 6 otáčok/minútu s možnosťou otáčania v oboch smeroch. |  |
| Riadenie a ovládanie zariadenia musí byť diaľkové na vzdialenosť min. 50 m. |  |
| Vizuálna komunikácia medzi strojom a operátorom musí byť zabezpečená prostredníctvom min. dvoch CCD TV HD kamier a zodolnenou zobrazovacou jednotkou s uhlopriečkou min. 14“ (odolný notebook). |  |
| Kamery musia mať flexibilné upevnenie, aby bolo možné ich nastaviť do rôznych polôh podľa potreby sledovania procesu odskrutkovania. |  |
| Pracovný priestor snímaný kamerami musí byť vybavený LED svietidlami. |  |
| Zobrazovacia jednotka musí zabezpečiť možnosť súčasného sledovania obrazov z oboch kamier a tiež samostatne obrazy jednotlivých kamier. |  |
| Obojsmerný audio komunikačný systém musí umožňovať komunikáciu medzi operátorom pri zariadení a operátorom pri ovládacom pulte. |  |
| Celkový elektrický príkon stroja max. 2,2 kW. |  |
| Pripájacie konektory musia byť vo vyhotovení pre vojenské / náročné priemyselné aplikácie. |  |
| Prepojovacie káble musia byť umiestnené na zodolnených cievkach s ručným navíjaním. |  |
| Zariadenie má byť schopné činnosti pri napájaní bežnou elektrocentrálou tak, aby spoľahlivo pracovalo s napájacím napätím v rozsahu 190 V - 240 V, 50Hz. |  |
| Elektrické komponenty musia mať krytie min. IP 53. |  |
| Mechanické adaptéry pre vyskrutkovanie zápalkových skrutiek min. GUV-7 a KV-4. |  |
| Záchytná sieťka alebo nádoba pod pracovným priestorom na zachytenie prípadne vypadnutého odskrutkovaného predmetu. |  |
| Odnímateľná kontrastná doska s rastrom pre lepšie sledovanie procesu odskrutkovávania, umiestnená oproti kamerám. |  |
| Náhradná súprava pastorkov a unášačov pre skľučovadlo. |  |
| Zodolnený kufor (kufre) napríklad typu „PELI“ pre uloženie príslušenstva. |  |
| **Výrobca a model:** |  |

Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1 Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*** **Uchádzač uvedie skutočnú špecifikáciu dodávaného tovaru - vlastný návrh plnenia“**. **Uchádzač identifikuje** (minimálne požadované technické špecifikácie, parametre a funkcionality požadované verejným obstarávateľom, výrobcu a model) **ponúkaný tovar a uvedie špecifikáciu dodávaného tovaru – vlastný návrh plnenia**.

2.2 **Uchádzač zároveň s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii a prevádzke výrobku, z ktorých verejný obstarávateľ bude môcť posúdiť splnenie požadovaných technických parametrov. Dokumenty musia byť predložené v slovenskom jazyku, akceptovateľný je aj český jazyk; úradný preklad do slovenského jazyka sa nevyžaduje.